stanford-oval/wikipedia huggingface dataset:
Asonlampi

| Asonlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi, Pieksämäki
Koordinaatit:  62°10′53″N, 26°47′26″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Härkäjärven valuma-alue (14.96)
Laskujoki:  Purasenjoki Paihmaaseen 
Järvinumero:  14.964.1.004
Mittaustietoja
Pinnankorkeus:  123 m  
Pituus:  880 m  
Leveys:  640 m  
Rantaviiva:  3,046 km  
Pinta-ala:  33,825 ha  
Saaria:  1 
 fiAsonlampi 
Asonlampi  on Etelä-Savossa Kangasniemellä ja Pieksämäellä Halkokummun lähellä sijaitseva lampi.
Maantietoa

Lampi on 880 metriä pitkä, 640 metriä leveä, ja sen pinta-ala on 34 hehtaaria. Lammella on kartan mukaan yksi saari.  Sen rantaviivan pituus on 3,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Härkäjärven valuma-alueella (14.96), jonka Kurrilanjoen valuma-alueeseen (14.964) se kuuluu. Lammen vedenpinnan korkeus on 123 metriä mpy.
Seppälän Koulukuvat

Seppälän Koulukuvat Oy on Heikki Seppälän vuonna 1962 perustama koulukuvauksiin erikoistunut valokuvausalan yritys. Vuonna 2017 se oli Kuvaverkon ohella Suomen suurimpia koulukuvauksia tekeviä yrityksiä ja liikevaihdoltaan 10 miljoonan luokkaa. Kummankin yrityksen osuus koulukuvamarkkinoista oli vuonna 2011 noin 40 prosenttia. Seppälän Koulukuvat kuvasi 2012–2013 vuosittain noin 280 000 kouluikäistä ja 60 000 päiväkotilasta 8,5 prosentin liikevoitolla.
Historia

Luontokuvausta harrastanut Heikki Seppälä kuvasi ystäviensä kanssa 1960-luvulla Vaasan kauppaoppilaitoksen luokkakuvat tarvitessaan rahaa filmiin. Valokuvat he kehittivät itse ja sopivat Rauman ja Rauman maalaiskunnan kanssa koulukuvauksesta syksyisin. Muulloin Seppälä kiersi toimittajien kanssa ympäri Suomea lehtikuvaajana.
1970-luvulla Seppälä alkoi kuvata muotokuvia luokkakuvien lisäksi ja pian syntyvät myös kuva-arkit. Seppälä perusti myymälän ja studiokuvaamon Vaasan Kauppapuistikolle 1980-luvulla. Samoihin aikoihin Seppälä palkkasi neljä valokuvaajaa. Syksyisin ja keväisin Seppälä itse otti koulukuvia ja kesällä luontokuvia.
1990-luvulla yrityksestä kasvoi yksi Pohjoismaiden suurimmista valokuvalaboratorioista ja toiminta laajeni Baltian maihin, Puolaan ja pian myös Ruotsiin. Sittemmin toiminta ulkomailla on tyrehtynyt. Seppälän Koulukuvat avasi ensimmäisen verkkokauppansa vuonna 2011.
Sergio García

Sergio García voi tarkoittaa ainakin seuraavia henkilöitä:
Sergio García Fernández (s. 1980), espanjalainen golfinpelaaja
Sergio García de la Fuente (s. 1983), espanjalainen jalkapalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sergio García”, voi hakea sivunnimihaulla, laajalla sivunnimihaulla tai tekstihaulla.
Ashima Shiraishi

| Ashima Shiraishi |
| --- | --- |
 Shiraishi vuonna 2019
Henkilötiedot
Syntynyt: 3. huhtikuuta 2001 (ikä 23) New York City, New York, Yhdysvallat
Ammatti:  Opiskelija, kiipeilijä
Uran tiedot
Pituus:  154 cm
Laji:  Boulderointi, Lead-kiipeily
Saavutukset
Ennätykset:  Redpoint: 9a/+ (5.14d/5.15a) Boulder: 8C (V15)
Ashima Shiraishi  (jap. 白石阿島, Shiraishi Ashima, s. 3. huhtikuuta 2001, New York City, New York) on yhdysvaltalainen kiipeilijä. Hän aloitti kiipeilyn kuusivuotiaana New Yorkin Central Parkissa Rat Rock -nimisellä kivellä isänsä kanssa. Vain muutaman vuoden kuluttua hän oli jo yksi maailman parhaista boulder- ja urheilukiipeilijöistä. Hän on voittanut useita kansainvälisiä kilpailuja ja kiivennyt  monia reittejä ensimmäisenä naisena tai nuorimpana. Shiraishi esiintyy monissa dokumenttityyppisissä lyhytelokuvissa. Return to the Red lyhytdokumentti kertoo hänestä.
13-vuotiaana Shiraishista tuli toinen nainen ja nuorin, joka on kiivennyt vaikeusasteen 9a/9a+ (5.14d/5.15a) reitin. Vuonna 2016 hän toisti Horizon-nimisen reitin Hieivuorella Japanissa, jolloin hänestä tuli ensimmäinen vaikeusasteen 8C (V15) boulder-reitin kiivennyt nainen ja kaikkein nuorin 8C-reitin kiivennyt kiipeilijä.
Elämä

Shiraishi syntyi New Yorkissä 3. huhtikuuta 2001. Hän on vanhempiensa Tsuya ja Hisatoshi Shiraishin ainoa lapsi. Hänen vanhempansa muuttivat New Yorkiin Japanista vuonna 1978. Shiraishi oli kuusivuotias, kun hänen vanhempansa veivät hänet Central Parkiin, jossa hän aloitti kiipeilyn Rat Rock -nimisellä kivellä.
Shiraishi aloitti kilpakilpailemisen vuonna 2008 ollessaan seitsemän. Hänen valmentajansa oli vuoteen 2012 asti Obe Carrion, ja vuodesta 2012 lähtien Shiraishin isä on toiminut hänen valmentajanaan. Hänen isänsä ei ole itse kiipeillyt, mutta hän on harrastanut japanilaista butō-tanssia.
Vuosina 2015, 2016 ja 2017 Shiraishi voitti IFSC:n nourten maailmanmestaruuden sekä boulderissa että köysikiipeilyssä omassa ikäryhmässään.
Vuonna 2020 hän kirjoitti lasten kirjan How To Solve a Problem.
Hänen sponsoreitaan ovat Evolv, Arc’teryx, Clif Bar, Petzl, Coca-Cola Japan, All Nippon Airways ja Nikon.
Vuonna 2021 Shiraishi alkoi opiskella neurotiedettä ja ympäristötiedettä Kalifornian yliopistossa Los Angelesissa.
Sijoitukset > MM-kisat > Nuorten MM-kisat

| Laji | 2015 Youth B | 2016 Youth B | 2017 Youth A |
| --- | --- | --- | --- |
Lead: 1.
Boulder: 1.
| Speed | - | - | 38. |
| Yhdistetty | - | - | 1. |
Sijoitukset > USA Open -kilpailut

| Laji | 2019 |
| --- | --- |
Boulder: 1.
Lead: 2.
Merkittäviä kiivettyjä reittejä > Boulder reitit

8C (V15):
Horizon - Mount Hiei (Japani) - 2015
Sleepy Rave . Grampian kansallispuisto (Austraalia) - 2016
8B+ (V14):
Jade - Rocky Mountain kansallispuisto (USA) - 2021
Phenomena - Hinokage (Japani) - 2015
Nuclear War - New York City (USA) - 2015
Golden Shadow - Rocklands (Etelä-Afrikka)
8B (V13):
Wheel of Chaos - Rocky Mountain kansallispuisto (USA) - 2021
Mana - Grampians National Park (Austraalia) - 2016
Terre de Sienne - Hueco Tanks (USA) - 2015
The Swarm - Bishop (USA) - 2015
Blood Meridian - Bishop (USA) - 2014
Beta Move - Rocklands (Etelä-Afrikka) - 2014
The Automator - Rocky Mountain kansallispuisto (USA) - 2013
One Summer in Paradise - Magic Wood (Kiina) - 2013
Fragile Steps - Rocklands (Etelä-Afrikka) - 2012
Steady Plums Direct - Topside (Etelä-Afrikka) - 2012
Crown of Aragorn - Hueco Tanks (USA) - 2012
Merkittäviä kiivettyjä reittejä > Lead-reitit

9a/+ (5.14d/1.15a):
Ciudad de Dios - Santa Linya (Espanja) - 2015
9a (5.14d):
Open Your Mind Direct R1 - Santa Linya (Espanja) -  2015
8c+ (5.14c):
Southern Smoke - Red River Gorge (USA) - 2012
Lucifer - Red River Gorge (USA) - 2012
24 Karats - Red River Gorge (USA) - 2013
50 Words for Pump - Red River Gorge (USA) - 2013
La Fabela - Santa Linya (Espanja) - 2014
8c (5.14b):
Digital system - Santa Linya (Espanja) - 2014
Rollito Sharma extension - Santa Linya (Espanja) - 2014
Shiraishi USA Open -kisassa vuonna 2019
Shiraishi Open Your Mind Direct -reitillä (9a) vuonna 2015
Sandra McCoy

Sandra Christina McCoy (s. 14. elokuuta 1979 Santa Clara, Kalifornia) on yhdysvaltalainen näyttelijä ja tanssija. Hänet tunnetaan varsinkin roolista elokuvassa Cry Wolf (2005). Sanda on puoliksi filippiiniläinen ja puoliksi irlantilainen.
McCoy valmistui Santa Claran yliopistosta, Kaliforniasta, pääaineenaan psykologia. Hänen vanhempansa ja pikkuveljensä kuolivat syksyllä 1993 traagisessa lento-onnettomuudessa ja Sandra jäi ainoana perheestä henkiin.
McCoyn läpimurto tapahtui hänen esiintyessä poikabändi N'Syncin musiikkivideolla "Pop". Hän toimi cheerleaderinä Los Angeles Lakers -joukkueelle 2002–2003.
Maaliskuussa 2007 Sandra pyrki seitsemänneksi jäseneksi Pussycat Dollssiin tosi-tv-sarjassa The Pussycat Dolls Present: The Search for the Next Doll, mutta karsiutui jo heti ensimmäisessä pudotuksessa.
Sandra oli mukana monissa pienissä rooleissa tunnetuissa televisiosarjoissa ennen suurta rooliaan elokuvassa Cry Wolf, jossa hän tapasi myös entisen kihlattunsa näyttelijä Jared Padaleckin. McCoy ja Padalecki tapailivat 2005 lähtien ja menivät kihloihin alkuvuodesta 2008, mutta purkivat kihlauksensa huhtikuussa 2008.
McCoy on amerikkalaisen Mensan jäsen.
Aiheesta muualla

Sandra McCoy Internet Movie Databasessa. (englanniksi)
Atsuto Uchida

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 27. maaliskuuta 1988 (ikä 36)
Syntymäpaikka:  Kannami, Shizuoka, Japani
Pelipaikka: oikea laitapuolustaja
Pituus: 176 senttimetriä
Seura
Seura:  Schalke 04
Pelinumero: 22
Junioriseurat
2003-2005:  Shimizu Higashi High School
Seurat
| Vuodet | Seura | O | (M) |
| 2006-2010 |  Kashima Antlers | 124 | (3) |
| 2006-2010 |  Schalke 04 | 68 | (1) |
Maajoukkue
| 2005-2007 |  Japani U-20 | 12 | (0) |
| 2007-2008 |  Japani U-23 | 8 | (0) |
| 2008- |  Japani | 57 | (1) |
 Seurajoukkueuran tilastot kattavat vain kansalliset sarjat, päivitetty 13. kesäkuuta 2013.  Maajoukkueuran tilastot päivitetty 13. kesäkuuta 2013.
Atsuto Uchida (jap. 内田 篤人, Uchida Atsuto; s. 27. maaliskuuta 1988) on japanilainen jalkapalloilija. Hän edustaa Saksan Bundesliigassa pelaavaa Schalkea ja on pelipaikaltaan oikea laitapuolustaja.
Seurajoukkueura

Uchida valmistui Shimizu Higashi High Schoolista vuonna 2006, jossa hän pelasi myös jalkapalloa. Hän siirtyi sieltä Kashima Antlersiin ja teki ensiesiintymisensä joukkueessa 17-vuotiaana 5. maaliskuuta 2006 kauden avausottelussa Sanfrecce Hiroshimaa vastaan. Ensimmäisen maalinsa ammattilaisurallaan hän teki 21. maaliskuuta 2006 ottelussa Ventforet Kofua vastaan.
13. kesäkuuta 2010 Uchida siirtyi saksalaisseura Schalkeen kolmivuotisella sopimuksella.
Maajoukkueura

Uchida teki ensiesiintymisensä Japanin maajoukkueessa 26. tammikuuta 2008 ystävyysottelussa Chileä vastaan. 22. kesäkuuta 2008 ottelussa Bahrainia vastaan hän teki ensimmäisen maalinsa maajoukkueurallaan.
Uchida kuului silloisen päävalmentaja Takeshi Okadan valitsemaan 23-henkiseen kokoonpanoon vuoden 2010 MM-kilpailuihin.
Tilastot

| Japanin maajoukkueessa> Vuodet | Japanin maajoukkueessa> ottelut | Japanin maajoukkueessa> maalit |
| --- | --- | --- |
| 2008 | 14 | 1 |
| 2009 | 13 | 0 |
| 2010 | 7 | 0 |
| 2011 | 11 | 0 |
| 2012 | 7 | 0 |
| 2013 | 13 | 0 |
| 2014 | 7 | 1 |
| 2015 | 2 | 0 |
| Yhteensä | 74 | 2 |
Aiheesta muualla

Atsuto Uchidan tilastot National Football Teams -sivustolla (englanniksi)
Japan National Football Team Database
Japanin joukkue – Kesäolympialaiset 2008
1 Nishikawa |
2 Hosogai |
3 Yoshida |
4 Mizumoto |
5 Nagatomo |
6 Morishige |
7 Uchida |
8 K. Honda |
9 Toyoda |
10 Kajiyama |
11 Okazaki |
12 Taniguchi |
13 Yasuda |
14 Kagawa |
15 Morimoto |
16 T. Honda |
17 Lee |
18 Yamamoto |
Valmentaja Sorimachi
Japanin joukkue – Jalkapallon MM-kilpailut 2010
1 Narazaki |
2 Abe |
3 Komano |
4 Tanaka |
5 Nagatomo |
6 Uchida |
7 Endō |
8 Matsui |
9 Okazaki |
10 S. Nakamura |
11 Tamada |
12 Yano |
13 Iwamasa |
14 K. Nakamura |
15 Konno |
16 Ōkubo |
17 Hasebe |
18 Honda |
19 Morimoto |
20 Inamoto |
21 Kawashima |
22 Nakazawa |
23 Kawaguchi |
Valmentaja Okada
Japanin joukkue – Jalkapallon AM-kilpailut 2011
1 Kawashima |
2 Inoha |
3 Iwamasa |
4 Konno |
5 Nagatomo |
6 Uchida |
7 Endo |
8 Matsui |
9 Okazaki |
10 Kagawa |
11 Maeda |
12 Moriwaki |
13 Hosogai |
14 Fujimoto |
15 T. Honda |
16 Kashiwagi |
17 Hasebe |
18 K. Honda |
19 Lee |
20 Nagata |
21 Nishikawa |
22 Yoshida |
23 Gonda |
Valmentaja Zaccheroni
Japanin joukkue – Maanosaliittojen cup 2013
1 Kawashima |
2 Inoha |
3 G. Sakai |
4 Honda |
5 Nagatomo |
6 Uchida |
7 Endō |
8 Kiyotake |
9 Okazaki |
10 Kagawa |
11 Havenaar |
12 Nishikawa |
13 Hosogai |
14 Nakamura |
15 Konno |
16 Kurihara |
17 Hasebe |
18 Maeda |
19 Inui |
20 Takahashi |
21 H. Sakai |
22 Yoshida |
23 Gonda |
Valmentaja Zaccheroni
Japanin joukkue – Jalkapallon MM-kilpailut 2014
1 Kawashima |
2 Uchida |
3 G. Sakai |
4 Honda |
5 Nagatomo |
6 Morishige |
7 Endō |
8 Kiyotake |
9 Okazaki |
10 Kagawa |
11 Kakitani |
12 Nishikawa |
13 Ōkubo |
14 Aoyama |
15 Konno |
16 Yamaguchi |
17 Hasebe |
18 Ōsako |
19 Inoha |
20 Saitō |
21 H. Sakai |
22 Yoshida |
23 Gonda |
Valmentaja Zaccheroni
Singeli (kiviaines)

Singeli eli somero on luonnon pyöristämää pienikokoista kiviainesta, joka on seulottu sorasta erilleen siten ettei siinä ole lainkaan hienoa sora-ainesta. Singelin tyypillinen raekoko on 3–6, 8–16 tai 16–32 millimetriä. Yleisin singelin käyttökohde on maanpinnan päällystäminen. Kivirouheesta singeli eroaa siinä, että kivirouhe on valmistettu isommista kivistä murskaamalla, jolloin sen pinnat ovat murtopintoja.
Scheelegatan

Scheelegatanin ja Fleminggatanin risteys.
Scheelegatan on Tukholman Kungsholmenilla sijaitseva katu, joka ulottuu Kungsholmstorgilta Barnhusbronille. Barnhusvikenin toisella puolella Vasastadenissa se jatkuu Tegnérgatanina.
Katu on saanut nimensä kemisti-apteekkari Carl Wilhelm Scheelen mukaan.
Kuvia

Scheelegatanin varrella sijaitsee Tukholman raatihuone.
Raatihuonetta vastapäätä on Piperin barokkityylinen puutarha, joka tunnetaan patsaistaan.
Venetsialaista renessanssia jäljittelevä asuintalo Scheelegatan 14:ssä. Arkkitehti Alfred Hellerström, 1892.
Aiheesta muualla

Kuvia tai muita tiedostoja aiheesta Scheelegatan Wikimedia Commonsissa
Schleswig-Holsteinin maapäivät

Maapäivät kokoontuu tässä rakennuksessa.
Maapäivien parlamenttisali sisältä
Maapäivien nykyinen kokoonpano puolueittain.
Yhden edustajan vaalipiirien voittajat puoleittain vuoden 2017 maapäivävaaleissa.
Schleswig-Holsteinin maapäivät (saks.  Schleswig-Holsteinischer Landtag) on Saksan osavaltion Schleswig-Holsteinin yksikamarinen kansanedustuslaitos. Se kokoontuu Kielissä. Vuoden 2017 maapäivävaaleissa sinne valittiin 73 edustajaa.
Vuodesta 1950 lähtien maapäivät ovat kokoontuneet Kielin Landeshausissa, joka rakennettiin vuonna 1888 kuninkaalliseksi meriakatemiaksi. Vuoteen 1950 saakka maapäivät kokoontui vuorotellen Lyypekissä, Flensburgissa ja Eckernfördessä sekä Kielissä.
Maapäivät valitaan suhteellisilla vaaleilla aina viiden vuoden välein. Edustajista puolet valitaan yhden edustajan vaalipiireistä ja puolet puoluelistoilta. Vaaleihin on säädetty vähintään 5% äänikynnys, joka puolueen täytyy ylittää saadakseen paikkoja maapäiville. Tämä ei päde kuitenkaan SSW:hen, joka edustaa tanskalaisia ​​ja friisiläisiä vähemmistöjä Schleswig-Holsteinissa ja on siten vapautettu 5 prosentin säännöstä.
Aiheesta muualla

Maapäivien viralliset sivut (saksaksi)
Saksan osavaltioparlamentit
Ala-Saksin maapäivät
Baden-Württembergin maapäivät
Baijerin maapäivät
Berliinin edustajainhuone
Brandenburgin maapäivät
Bremische Bürgerschaft
Hamburgische Bürgerschaft
Hessenin maapäivät
Mecklenburg-Etu-Pommerin maapäivät
Nordrhein-Westfalenin maapäivät
Rheinland-Pfalzin maapäivät
Saarlandin maapäivät
Saksin maapäivät
Saksi-Anhaltin maapäivät
Schleswig-Holsteinin maapäivät
Thüringenin maapäivät
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Landtag of Schleswig-Holstein
Käännös suomeksi
Schleswig-Flensburg

Schleswig-Flensburg (saks. Kreis Schleswig-Flensburg, tansk. Slesvig-Flensborg) on piirikunta Schleswig-Holsteinin osavaltiossa Saksassa. Se rajautuu lännessä Pohjois-Frieslandin piirikuntaan, etelässä Dithmarschenin piirikuntaan, kaakossa Rendsburg-Eckernförden piirikuntaan ja pohjoisessa Flensburgin kaupunkipiiriin ja Etelä-Tanskan hallinnolliseen alueeseen. Piirikunnan pinta-ala on noin 2 071 neliökilometriä ja asukasluku 198 250 vuoden 2010 alussa. Schleswig-Flensburgin pääkaupunki noin 24 000 asukkaan Schleswig.
Aiheesta muualla

Kuvia tai muita tiedostoja aiheesta Schleswig-Flensburg Wikimedia Commonsissa
Piirikunnan viralliset kotisivut
Schleswig-Holsteinin piirikunnat ja kaupunkipiirit
Dithmarschen
Flensburg
Herzogtum Lauenburg
Kiel
Lübeck
Neumünster
Nordfriesland
Ostholstein
Pinneberg
Plön
Rendsburg-Eckernförde
Schleswig-Flensburg
Segeberg
Steinburg
Stormarn
Sharon Lawrence

Sharon Lawrence vuonna 2013.
Sharon Elizabeth Lawrence (s. 29. kesäkuuta 1961 Charlotte, Pohjois-Carolina) on yhdysvaltalainen näyttelijä. Hänet tunnetaan muun muassa televisiosarjasta NYPD Blue, jossa hän esitti Sylvia Costasia vuosina 1993–1999. Hän oli tästä roolityöstään kolmesti ehdolla Primetime Emmy -palkinnon saajaksi. Vuonna 2009 hänelle myönnettiin neljäs Emmy-ehdokkuus, vierailusta sarjassa Greyn anatomia.
Filmirooleja Lawrencella on ollut esimerkiksi elokuvissa Mieheni ex-naiset (2004) ja Nuclear Family (2012).
Aiheesta muualla

Sharon Lawrence Elonetissä.
Sharon Case

Sharon Case vuonna 2013.
Sharon Case (s. 9. helmikuuta 1971 Detroit, Michigan) on yhdysvaltalainen näyttelijä. Hänet tunnetaan televisiosarjasta Tunteita ja tuoksuja, jossa hän esittää Sharon Collins Newmania. Case liittyi sarjaan vuonna 1994, ja hän voitti roolityöstään Daytime Emmy -palkinnon vuonna 1999.
Tunteiden ja tuoksujen lisäksi Case on esiintynyt saippuasarjoissa As the World Turns ja General Hospital. Hän on myös vieraillut sarjoissa Terveydeksi, Beverly Hills 90210 sekä Silkkiä ja luoteja.
Aiheesta muualla

Sharon Case Internet Movie Databasessa. (englanniksi)
Sokka (Avatar)

| Sokka |
| --- | --- |
Näyttelijä(t):   Jack DeSena (Avatar)  Chris Hardwick (The Legend of Korra)  Ian Ousley (Avatar: The Last Airbender)  Suomeksi:  Samuel Harjanne (Avatar)  Petri Hanttu (The Legend of Korra) 
Henkilötiedot
Status:  Aktiivinen (Avatar) Kuollut (The Legend of Korra)
Sukupuoli:  Mies
Voimat:  Ei voimia, taitava miekkailija
Suhteet
Vanhemmat:  Hakoda (isä) Kya (äiti, kuollut)
Sisarukset:  Katara
Puoliso(t):  Suki
Isovanhemmat:  Kanna (isän äiti)
Sisarusten lapset:  Tenzin, Kya Bumi Tenzinin lapset: Jinora, Ikki, Meelo ja Rohan
Muut sukulaiset:  Aang (sisaren mies), Pema (sisaren miniä)
Tutut:  Toph Beifong, Zuko, Appa, Momo, Iroh
Infobox OKNimi-testi OK: 
Sokka on fiktiivinen hahmo animaatiosarjassa Avatar: The Last Airbender- Hän syntyi Etelänavalla eteläiseen vesiheimoon.
Sokka on Kannan lapsenlapsi, ja Kataran isoveli. Hänen isänsä, Hakoda, lähti kaksi vuotta ennen sarjan tapahtumia muiden heimon miesten kanssa taistelemaan Tulikansaa vastaan Maan valtakunnan rinnalle. Hänen äitinsä, Kya, kuoli Kataran ja Sokkan ollessa vielä pikkulapsia.
Sokka on luonteeltaan melko soturimainen, ja kantaakin aina mukanaan terävää bumerangia ja miekkaa. Hänen hiuksensa on ajeltu sivuilta, ja päällimmäiset on sidottu pienelle nutturalle.
Sokka toimii sarjan koomisena hahmona, joka yleensä joutuu noloihin ja vaikeisiin tilanteisiin. Kirjassa 1 Sokka, Katara ja Aang joutuvat Kyoshi-sotureiden hyökkäyksen kohteeksi. Sokka ihastuu sotureiden johtajaan, Sukiin, joka suutelee Sokkaa poskelle kun tämän pitää mennä Aangin ja Kataran mukaan. Kirjan 1 lopussa Sokkalla on suhde pohjoisen vesiheimon prinsessaan, Yueen. Yue kuitenkin muuttuu kuuksi ja kirjassa 2 Sokka tapaa jälleen Sukin.
Simon Andersson

Simon Andersson (s. 1989 Karjaa) on suomalainen rap-muusikko, laulaja ja poliitikko. Simon on urallaan voittanut rapin Suomen-mestaruuden vuonna 2007 englanninkielisessä sarjassa. Vuonna 2008 Karjaan kaupunki palkitsi hänet kaupungin kulttuuripalkinnolla.
Myöhemmin Simon on sanoittanut ja laulanut reggaetä, dubsteppiä ja soulia. Häntä voi kuulla muun muassa Julma-Henrin levyllä Radio Jihad kappaleessa "Paremmin kuin aiemmin", Ska-bändin The Capital Beatin kahdella viimeisellä levyllä sekä dubstep-duossa Beep jonka julkaisijana toimii San Franciscossa konttoria pitävä Bassism Records.
Artistinimiä miehellä on paitsi monen aavekirjoittaja-aliaksen lisäksi muun muassa Cstar, Amon Cinder sekä Cee.
Andersson edustaa poliitikkona SDP:tä. Hän on Raaseporin Kaupungin valtuutettu ja Raaseporin Kaupungin kulttuuri ja vapaa-ajan lautakunnan varapuheenjohtaja.[lähde? ]
Silja Viita

Silja Viita (s. 2001) on suomalainen koripalloilija.
Viita on Lapuan Korikobrien kasvatti. Hän pelasi ensimmäiset ottelunsa naisten Korisliigassa Vimpelin Vedon joukkueessa kaudella 2016–2017. Vuodesta 2017 hän on edustanut helsinkiläistä HBA:ta. Hän pelasi Korisliigassa 23 ottelua kaudella 2017–2018 ja 14 ottelua kaudella 2018–2019. Jälkimmäisellä kaudella hänen ottelukohtainen peliaikansa oli runsaat 17 minuuttia, pistekeskiarvonsa 4,7 ja levypallokeskiarvonsa 2,7. Kaudella 2019–2020 Viita ei jalkavammojen vuoksi pelannut lainkaan.
Viita on pelannut Suomen 16-vuotiaiden maajoukkueessa 20 ottelua ja 18-vuotiaiden maajoukkueessa 28 ottelua. Huhtikuussa 2019 hän oli Kreikassa voittamassa koululaisten maailmanmestaruutta Mäkelänrinteen lukion joukkueessa.
Viita syntyi kuurona mutta sai leikkauksissa magneettiset sisäkorvaistutteet, joiden avulla hän pystyy kuulemaan.
Simon Akwali Okafor

Simon Akwali Okafor (16. marraskuuta 1934 Ifitedunu – 29. elokuuta 2014) oli nigerialainen roomalaiskatolinen piispa. Hänet vihittiin papiksi 21. heinäkuuta 1963 ja nimitettiin Awkan hiippakunnan vihkipiispaksi sekä Auguruksen titulaaripiispaksi 6. maaliskuuta 1992. Piispaksi vihkiminen seurasi 30. toukokuuta. Pääkonsekraattorina toimi Francis Arinze, jota avustivat Albert Kanene Obiefuna ja Felix Alaba Adeosin Job.
Okafor sai 9. syyskuuta 1994 nimityksen Awkan piispaksi, jona hän toimi, kunnes jäi eläkkeelle 17. huhtikuuta 2010.
Silja Vuorikuru

Silja Vuorikuru (o.s. Könönen, s. 1977 Kouvola) on suomalainen kirjallisuudentutkija, kirjailija ja tietokirjailija. Hän on koulutukseltaan filosofian tohtori ja Helsingin yliopiston kotimaisen kirjallisuuden dosentti.
Vuorikuru väitteli tohtoriksi vuonna 2012 Helsingin yliopistossa Aino Kallaksen tuotannon intertekstuaalisuudesta. Vuorikurun pääaine on kotimainen kirjallisuus. Hän on opiskellut myös folkloristiikkaa ja suomen kieltä.
Vuonna 2017 Vuorikuru julkaisi Aino Kallaksen kirjailijaelämäkerran Aino Kallas: Maailman sydämessä, jonka kustansi Suomalaisen Kirjallisuuden Seura. Kirja käännettiin myös viroksi (kääntäjänä Sirje Olesk) ja se ilmestyi Virossa vuonna 2018 Varrak-kustantamon kustantamana.
Vuorikuru toimi Aino Kallas Seuran puheenjohtajana vuosina 2012–2017.lähde tarkemmin?
Vuorikuru oli yksi Kustannus Aarnin "Minä ja metsä" -kirjoituskilpailun (2020) voittajista esikoisromaanillaan Kultalintu, mustasulka (Aarni 2021).
Sabbat

| Sabbat |
| --- | --- |

 Sabbat vuonna 2005 Brooklynissä
Tiedot
Toiminnassa:  1983–
Tyylilaji:  black metal, thrash metal
Kotipaikka:  Kuwana, Japani
Laulukieli:  japani   englanti   suomi
Jäsenet:  Gezol,  laulu, basso   Zorugelion,  rummut, laulu (1990−) 
Entiset jäsenet:  Ozny,  kitara (1983−1986)  Elizaveat,  kitara (1983−1991)  Temis Osmond,  kitara, laulu, Syntetisaattori (1991−2005)  Valvin,  rummut (1983−1985)  Samm,  rummut (1985−1990) 
Levy-yhtiö:  Iron Pegasus Records  
Infobox OKNimi-testi OK: 
Sabbat on japanilainen black metal -yhtye. Se on perustettu vuonna 1983 ja kuuluu näin ensimmäisen aallon black metal -yhtyeisiin.
Historia > 1980-luku > EVIL

Sabbatin historia ulottuu vuoteen 1983, jolloin EVIL-yhtye perustettiin. Tähän yhtyeeseen kuuluivat Gezol, Ozny, Elizaveat, Valvin sekä Toshiya. Oznyä lukuun ottamatta muut jäsenet olivat soittaneet yhdessä jo vuodesta 1981 asti yhtyeissä Abumurashi, Hot Rod ja Black Beast. Näiden yhtyeiden kanssa jäsenet soittivat lähinnä covereita NWOBHM-yhtyeiden kappaleista. EVIL-yhtye alkoi tehdä omaa materiaalian, ja yhtye soitti ensimmäisen keikkansa elokuussa 1983.
Alkuvuonna 1984 Toshya jätti yhtyeen, ja laulajaksi vaihtui Gezol. Kesän aikana jäljelle jääneet neljä jäsentä vaihtoivat yhtyeen nimeksi Sabbat. Syksyllä yhtye aloitti esittää nopeatempoista metallimusiikkiaan ja covereita Venom-yhtyeen kappaleista kotikylässään Kuwanassa ja sen ympäristössä.